Java er et avanceret programmeringssprog på højt niveau, der kan sammenlignes med andre tunge sprog som C og C++
Java skal ikke forveksles med JavaScript, der er et simpelt kode-sprog til klientbaseret scripting. Java er derimod et tungt og omfattende programmeringssprog, der mere ligner C og C++ end JavaScript.
Java har været meget brugt på Nettet til såkaldte JavaAppletter, der er små programmer der afvikles på klientens maskine. Det bruges f.eks. Til dynamiske navigationer eller animationer. I dag anvendes Flash dog oftere til den slags, da det er væsentligt lettere at udvikle i.
Java anvendes også til udvikling af serverapplikationer af forskellige slags, og i øvrigt også som platform for masser af software, der intet har med Internet at gøre.
Links og tekst der optræder i JavaAppletter læses ikke af søgemaskiner. Serverprogrammer der er udviklet i Java giver ikke i sig selv problemer i søgemaskinerne – det afhænger af de sider systemet returnerer.